CELEX: 62018CA0002
Language: et
Date: 2019-11-13 00:00:00
Title: kohtuasi C-2/18: Euroopa Kohtu (teine koda) 13. novembri 2019. aasta otsus (Lietuvos Respublikos Konstitucinis Teismas’e eelotsusetaotlus - Leedu) – Lietuvos Respublikos Seimo narių grupė (Eelotsusetaotlus – Ühine põllumajanduspoliitika – Ühine turukorraldus – Piim ja piimatooted – Määrus (EL) nr 1308/2013 – Artikli 148 lõige 4 – Toorpiima tarneleping – Vabalt kokkulepitavad hinnad – Võitlemine ebaausate kaubandustavade vastu – Keeld maksta teatavasse toorpiima päevase müügimahu alusel määratud rühma kuuluvale toorpiimatootjale teistsugust hinda ja langetada põhjendamatult hinda)

13.1.2020   
            
            
               ET
            
            
               Euroopa Liidu Teataja
            
            
               C 10/4
            
         
      Euroopa Kohtu (teine koda) 13. novembri 2019. aasta otsus (Lietuvos Respublikos Konstitucinis Teismas’e eelotsusetaotlus - Leedu) – Lietuvos Respublikos Seimo narių grupė
      (kohtuasi C-2/18) (1)
      
      (Eelotsusetaotlus - Ühine põllumajanduspoliitika - Ühine turukorraldus - Piim ja piimatooted - Määrus (EL) nr 1308/2013 - Artikli 148 lõige 4 - Toorpiima tarneleping - Vabalt kokkulepitavad hinnad - Võitlemine ebaausate kaubandustavade vastu - Keeld maksta teatavasse toorpiima päevase müügimahu alusel määratud rühma kuuluvale toorpiimatootjale teistsugust hinda ja langetada põhjendamatult hinda)
      (2020/C 10/05)
      Kohtumenetluse keel: leedu
      
         Eelotsusetaotluse esitanud kohus
      
      Lietuvos Respublikos Konstitucinis Teismas
      
         Põhikohtuasja pooled
      
      
         Hageja: Lietuvos Respublikos Seimo narių grupė
      
         Kostja: Lietuvos Respublikos Seimas
      
         Resolutsioon
      
      
                  1.
               
               
                  Euroopa Parlamendi ja nõukogu 17. detsembri 2013. aasta määruse (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (muudetud Euroopa Parlamendi ja nõukogu 13. detsembri 2017. aasta määrusega (EL) 2017/2393), artikli 148 lõiget 4 tuleb tõlgendada nii, et sellega ei ole vastuolus sellised liikmesriigi õigusnormid, nagu on Leedu Vabariigi 25. juuni 2015. aasta seaduse nr XII-1907, millega keelatakse ebaaus kaubandustava toorpiima ostmisel ja müügil ning piimatoodete turustamisel (Lietuvos Respublikos Ūkio subjektų, perkančių-parduodančių žalią pieną ir prekiaujančių pieno gaminiais, nesąžiningų veiksmų draudimo įstatymas Nr. XII-1907 (muudetud 22. detsembri 2015. aasta seadusega)), artikli 3 lõike 3 punkt 1, mis keelab ebaausate kaubandustavade vastu võitlemiseks toorpiima ostjatel maksta erinevat ostuhinda tootjatele, keda tuleb nii identse päevase toorpiima müügikoguse, koostise ja kvaliteedi kui ka tarneviisi alusel pidada samasse rühma kuuluvaks, kui nimetatud õigusnormid sobivad seatud eesmärgi saavutamiseks ega lähe kaugemale, kui on vaja selle eesmärgi saavutamiseks; selle kontrollimine aga on eelotsusetaotluse esitanud kohtu ülesanne.
               
            
                  2.
               
               
                  Määruse nr 1308/2013 (muudetud määrusega 2017/2393) artikli 148 lõiget 4 tuleb tõlgendada nii, et sellega ei ole vastuolus sellised liikmesriigi õigusnormid, nagu on ette nähtud Leedu Vabariigi 25. juuni 2015. aasta seaduse nr XII-1907, millega keelatakse ebaaus kaubandustava toorpiima ostmisel ja müügil ning piimatoodete turustamisel (muudetud 22. detsembri 2015. aasta seadusega), artikli 3 lõike 3 punktis 3 ja artiklis 5, mis keelavad piimaostjal ilma põhjenduseta langetada tootjaga sõlmitud kirjalikus lepingus kindlaks määratud hinda ja seab ostuhinna rohkem kui 3 % võrra langetamise tingimuseks riigi pädeva asutuse loa.
               
            
         (1)  ELT C 104, 19.3.2018.